–Адным з самых цікавых фактаў асабіста для мяне стала тое, наколькі ў Швецыі развіты лакальныя СМІ. Як сцвярджаюць самі супрацоўнікі такіх рэдакцый, яны хочуць быць яшчэ бліжэй да народу. Людзям цікава тое, што адбываецца вакол іх. Нават раённыя газеты актыўна развіваюць свае сайты, яны становяцца ўсё больш папулярнымі. А як працуюць радыёстанцыі! Яны робяць сапраўды якасны кантэнт, які слухаюць не толькі па дарозе на працу. Там можна паслухаць як і добрую музыку, так і (што важна!) аналітычныя праграмы, якія створаны прафесіяналамі. Такая тэндэнцыя мяне вельмі ўразіла.